Projektas



KĖDAINIŲ RAJONO SAVIVALDYBĖS TARYBA

**SPRENDIMAS**

**DĖL NEKILNOJAMOJO TURTO MOKESČIO LENGVATOS**

**ARVYDO PETRULIO ĮMONEI**

2020 m. lapkričio 19 d. Nr. SP-282

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos nekilnojamojo turto mokesčio įstatymo 7 straipsnio 5 dalimi ir atsižvelgdama į Kėdainių rajono savivaldybės tarybos 2019 m. birželio 28 d. sprendimą Nr. TS-128 „Dėl Kėdainių rajono savivaldybės mokesčių lengvatų teikimo tvarkos aprašo patvirtinimo“ Kėdainių rajono savivaldybės taryba n u s p r e n d ž i a:

Sumažinti 25 procentus 2020 metų nekilnojamojo turto mokestįuž pastatus, unikalus Nr. 5397-9020-6021, esantį Kėdainiuose, Didžioji g. 38, unikalūs Nr. 5390-0010-7033, Nr. 5390-0010-7044, Nr. 5390-0010-7022, esančius Kėdainiuose, Didžioji g. 36 ir unikalus Nr. 5300-2007-3019, esantį Kėdainiuose, Smilgos g. 8a.

Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

Savivaldybės meras

Jolanta Sakavičienė Arūnas Kacevičius Gintautas Muznikas Dalius Ramonas

2020-11- 2020-11- 2020-11- 2020-11-

Kėdainių rajono savivaldybės tarybai

**AIŠKINAMASIS RAŠTAS**

**DĖL NEKILNOJAMOJO TURTO MOKESČIO LENGVATOS**

**ARVYDO PETRULIO ĮMONEI**

2020-11-13

Kėdainiai

**Parengto sprendimo projekto tikslai:** Patenkinti prašymą dėl nekilnojamojo turto mokesčio lengvatos suteikimo.

**Sprendimo projekto esmė**, **rengimo priežastys ir motyvai:** Gautas prašymasiš įmonės savininko atleisti įmonę nuo prievolės mokėti nekilnojamojo turto mokestį už 2020 metus.

Įmonė įtraukta į nukentėjusių nuo COVID-19 įmonių sąrašą. Einamaisiais metais dėl paskelbto karantino negalėjo vykdyti viešo maitinimo, apgyvendinimo ir ne maisto prekių parduotuvėje veiklos ir negavo pajamų. Įmonės veiklos pastatai yra raudonojoje miesto zonoje, jų mokestinė vertė didelė.

Kėdainių rajono savivaldybės tarybos 2019 m. gegužės 31 d. sprendimu Nr. TS-106 patvirtinta Mokesčių lengvatų svarstymo komisija, teikianti pasiūlymus tarybai dėl nekilnojamojo turto, žemės, žemės nuomos mokesčių ir paveldimo turto sumažinimo ar atleidimo (2020 m. lapkričio 13 d. Protokolas Nr. 1), apsvarstė gautą prašymą ir siūlo sumažinti 25 procentus 2020 metų nekilnojamojo turto mokestį.

**Lėšų poreikis (jeigu sprendimui įgyvendinti reikalingos lėšos):** Nėra.

**Laukiami rezultatai:** Į savivaldybės biudžetą nebus gauta apie 1 329 Eur pajamų.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  | Į savivaldybės biudžetą nebus gauta apie 1 329 Eur nekilnojamojo turto mokesčio. |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Biudžeto ir finansų skyriaus vedėja Jolanta Sakavičienė